เกาะติดประมูล 4G หุ้นสื่อสารชี้ชะตา SET พรุ่งนี้
บล.เมย์แบงก์ กิมเอ็ง มองแนวโน้มการลงทุนในวันพรุ่งนี้ (13 พ.ย.) เชื่อว่าตลาดฯคงจะแกว่งตัว แต่ก็ขึ้นกับการประมูล 4G ว่าจะจบได้หรือเปล่า ถ้ายังหาข้อสรุปไม่ได้กลุ่มสื่อสารก็ยังคงถ่วงตลาดฯต่อไป พร้อมให้แนวรับ 1,380 จุด ส่วนแนวต้าน 1,400 จุด
12 พ.ย. 2558

นายภาดล วรรณรัตน์ ผู้อำนวยการฝ่ายวิเคราะห์หลักทรัพย์ บล.เมย์แบงก์ กิมเอ็ง (ประเทศไทย) เปิดเผยถึง ตลาดหุ้นไทยวันนี้ (12 พ.ย.) รับแรงกดดันจากหุ้นในกลุ่มสื่อสารเป็นหลัก จากการประมูล 4G ที่แข่งขันกันรุนแรง ขณะที่หุ้นในกลุ่มแบงก์มีการดีดตัวขึ้น เนื่องจากมีการมองกันว่าน่าจะได้ประโยชน์จากการปล่อยสินเชื่อจาก 4G
ด้านตลาดหุ้นอื่นในภูมิภาคเอเชียวันนี้แกว่งไซต์เวย์ทั้งในแดนบวก-ลบ โดยคืนนี้ให้ติดตามถ้อยแถลงของประธานธนาคารกลางสหรัฐ(เฟด)ว่าจะมีการพูดถึงเรื่องการปรับขึ้นอัตราดอกเบี้ยในเดือนธ.ค.นี้หรือเปล่า
แนวโน้มการลงทุนในวันพรุ่งนี้ (13 พ.ย.) เชื่อว่าตลาดฯคงจะแกว่งตัว แต่ก็ขึ้นกับการประมูล 4G ว่าจะจบได้หรือเปล่า ถ้ายังหาข้อสรุปไม่ได้กลุ่มสื่อสารก็ยังคงถ่วงตลาดฯต่อไป พร้อมให้แนวรับ 1,380 จุด ส่วนแนวต้าน 1,400 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
ADVANC ปิดที่ 211.00 บาท ลดลง 15.00 บาท
JAS ปิดที่ 5.50 บาท ไม่เปลี่ยนแปลง
TRUE ปิดที่ 9.20 บาท ลดลง 0.80 บาท
INTUCH ปิดที่ 69.00 บาท ลดลง 4.50 บาท
PTT ปิดที่ 283.00 บาท เพิ่มขึ้น 5.00 บาท
 
ที่มา: สำนักข่าวอินโฟเควสท์